दलित संगठन के राष्ट्रीय प्रवक्ता मंजीत सिंह नौटियाल ने कहा कि आजाद तड़के 2 बजकर 40 मिनट पर जेल से बाहर निकला और उसके स्वागत के लिए ‘भीम आर्मी’ की नीली टोपी पहने सैकड़ों कार्यकर्ता जेल के बाहर मौजूद थे। आजाद ने कहा कि भीम आर्मी सरकार के दबाव में नहीं झुकेगी और भाजपा को आम चुनावों में सत्ता से बाहर खदेडऩे के लिए संवैधानिक तरीके से लड़ेगी। दलित नेता ने दावा किया कि उसे जेल के अंदर कई परेशान युवक मिले, जिन्हें पुलिस ने उनकी जाति की वजह से फर्जी तरीके से फंसाया था।